A magas vízállás befolyása az Alföld madár- 

 faunájára. 



Irta KOSTKA LÁSZLÓ. 



A belvizeknek az elmúlt két évben észlelt rendkívüli megnövekedése 

 bennem is azt a reményt keltette, hogy vidékünkön megint elő fog 

 kerülni a nyolcvanas évek madárvilága. Ehelyett csaknem az ellenkezője 

 következett be, mert a magas vízállás sok madár fészkelő helyét felvette, 

 úgy hogy a Kolontóban még a nyári lúd (Anser anser L.) sem fészkelt 

 oly mennyiségben, mint máskor. (A Kolontó állandó mocsár; 6 kilométer 

 hosszú, 2—3 kilométer széles, nádas és zsombékos terület a pestmegyei 

 Izsák község határában.) A zsombékokat ellepte az víz, ezért sok madár, 

 mely ezeken szokott fészkelni, kénytelen volt tovább menni. Bár a réteken 

 az egész nád és gaz lábon maradt, mégis még a gémek is eltűntek 

 vidékünkről. A vizivad inkább az ujonan támadt vizeket látogatta. 



Ellepte a belvíz a vetések lapos helyeit és a kaszálók legnagyobb 

 részét is, úgy hogy a cankók (Totaniis) a böjti-, kanalas-, nyílfarkú és 

 kendermagos récék stb., melyek leginkább a kaszálókon fészkelnek, csak- 

 nem egészen kimaradtak. A Limosa-k sem fészkeltek. Ezelőtt a szikes 

 tavak szigetein és félszigetein rendesen fészkelt a tiimaniopus és Recurvi- 

 rostra; most, hogy a szigeteket elvette a víz, ezek is kimaradtak. Nem 

 fészkeltek a Larus-ok és Sterna-k sem. A madárfauna tehát inkább csökkent, 

 mintsem szaporodott volna. Csupán a tőkés récék (Anas boschas L.) 

 állománya gyarapodott feltűnően. Ezek erdőkben ~- madárfészkekben és 

 faodukban — a kopár homokbuckákon, borókabokrokban, marhanyom- 

 ban stb. fészkeltek, 4—5 kilométernyire a vizektől, hova fiait az anya- 

 madár elhordja. Hogy a gácsér is hordja-e a fiakat, ezideig még nem 

 volt alkalmam kitapasztalni. 



Ez év tavaszán mintegy 30 kanalasgém (Platalea) tanyázott a Kolon- 

 tóban, de ezek is eltávoztak, holott némely évben 100 pár is szokott 

 fészkelni. Ezek távozását a fészkelőhely elpusztulása okozta, mert ezek a 

 letördelt nádra építik fészkeiket. Ehelyett úgy vélem, hogy a magas víz- 

 állás élelmük beszerzését nehezítette meg. A kanalas gém u. i., mint 

 számos begytartalom megvizsgálásából tudom, csupán csíkhalat (Misgiimus 

 fossilis L.) eszik és fiait főképen ezzel táplálja. 



